കാണാതായ യുവാവിനെ തേടി ബംഗാളില്നിന്ന് ഭാര്യയെത്തി ബേപ്പൂര്: ഏഴു മാസം മുമ്ബ് കാണാതായ അന്തര്സംസ്ഥാന യുവാവിനെ തേടി പശ്ചിമ ബംഗാളില്നിന്ന് ഭാര്യയും വയോധികനായ ബന്ധുവും എത്തി. വട്ടക്കിണറിന് സമീപത്ത് അന്തര്സംസ്ഥാന തൊഴിലാളികള് താമസിക്കുന്ന പഴയ കെട്ടിടത്തിലേക്കാണ് പര്ഗാന സൗത്ത് 24 ജില്ലയിലെ ഷിബ്ഗഞ്ച് സ്വദേശിനി അനോവറ ശൈഖ എത്തിയത്.ആറു മാസം മുമ്ബ് വട്ടക്കിണറിന് സമീപമുള്ള റൂമില്നിന്ന് ജോലിക്കു പോയശേഷം കാണാതായ ജൈനല് ആബിദീന് ശൈഖ് 40 ഇതുവരെ താമസസ്ഥലത്തോ സ്വദേശത്തോ തിരിച്ചെത്തിയിട്ടില്ല. കൂടെ ജോലി ചെയ്യുന്നവര് അന്വേഷണം നടത്തിയെങ്കിലും വിവരമില്ല. ഭര്ത്താവിനെക്കുറിച്ചുള്ള വിവരങ്ങള് ലഭിക്കാത്തതിനാലാണ് യുവതിയും പിതാവിെന്റ സുഹൃത്തും അയല്വാസിയുമായ ജിന്നാത്ത് ലാസ്കറും അന്വേഷിച്ചെത്തിയത്. ദമ്ബതികള്ക്ക് മൂന്നു പെണ്മക്കളും ഒരാണ്കുട്ടിയുമാണുള്ളത്. മൊബൈല് ഫോണ് ഉപയോഗിക്കാറില്ലെന്നാണ് പറയപ്പെടുന്നത്. പന്നിയങ്കര പൊലീസില് പരാതി നല്കിയിട്ടുണ്ട്. സ്വദേശത്തേക്ക് തിരിച്ചുപോകാന് ഇവരുടെ ൈകയില് പണമില്ലാത്തതിനാല് എറണാകുളത്ത് ജോലി ചെയ്യുന്ന ബംഗാള് സ്വദേശികളായ മറ്റ് സുഹൃത്തുക്കളെ കണ്ടെത്തി പണം തരപ്പെടുത്തുവാനാണ് ശ്രമം. ഇതിനിടെ പന്നിയങ്കര പൊലീസില് കൊടുത്ത പരാതിയുടെ അന്വേഷണ പുരോഗതി എങ്ങനെ അറിയുമെന്ന വേവലാതിയും ഇവര് മാധ്യമവുമായി പങ്കുവെച്ചു.